PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

RAPORT

asupra Propunerii legislative pentru modificarea Legii nr. 16 din 1996 a Arhivelor Naţionale şi a Propunerii legislative „Legea Arhivelor Publice“ 

Propunerea legislativă pentru modificarea Legii nr. 16/1996 a Arhivelor Naţionale (Pl 382/2003) şi Propunerea legislativă „Legea Arhivelor Publice“ (Pl 643/2003) au fost transmise Comisiei pentru cultură, arte, mijloace de informare în masă, cu adresele nr. 382/29.03.2003, respectiv, nr. 643/03.02.2004, pentru ambele Propuneri, Comisia pentru cultură, arte, mijloace de informare în masă fiind sesizată în fond. Ţinând cont de prevederile art. 66 din Regulamentul Camerei Deputaţilor, Comisia a hotărât să încheie un singur raport pentru cele două Propuneri.  

Propunerea legislativă pentru modificarea Legii nr. 16/1996 a Arhivelor Naţionale a fost trimisă, spre avizare, Comisiei pentru buget, finanţe şi bănci, Comisiei juridice, de disciplină şi imunităţi şi Comisiei pentru tehnologia informaţiei şi comunicaţiilor. Până la data încheierii raportului, Comisia a primit avizele Comisiei pentru buget, finanţe şi bănci şi pe cel al Comisiei juridice, de disciplină şi imunităţi. Ambele avize au propus respingerea iniţiativei legislative. Propunerea legislativă „Legea Arhivelor Publice“ a fost trimisă spre avizare Comisiei juridice, de disciplină şi imunităţi. Până la data încheierii raportului, Comisia nu a primit acest aviz. 

În redactarea raportului, Comisia a ţinut cont de avizele negative emise de Consiliul Legislativ şi de Punctele de vedere ale Guvernului, care propun respingerea iniţiativelor legislative. 

.
Propunerile legislative fac parte din categoria legilor organice, potrivit prevederilor art. 73 alin. (3) din Constituţia României.


Propunerile legislative au fost dezbătute în şedinţele Comisiei din zilele de 12, 18 şi 25 mai, respectiv, 22 şi 23 iunie 2004. 

În conformitate cu prevederile art. 52 din Regulamentul Camerei Deputaţilor, la dezbaterea propunerii legislative au participat d-nii Marcel Ciucă şi Ionel Secăreanu, directori generali adjuncţi ai Arhivelor Naţionale

La lucrările Comisiei, în ziua votului, au fost prezenţi 17 deputaţi, din totalul de 19 membri ai Comisiei.


Raportul Comisiei a fost adoptat cu unanimitatea voturilor celor prezenţi în sală în momentul votării (10 voturi pentru).


În urma dezbaterii, Comisia pentru cultură, arte, mijloace de informare în masă propune respingerea Propunerii legislative „Legea Arhivelor Publice“ şi  aprobarea Propunerii legislative pentru modificarea Legii nr. 16/1996 a Arhivelor Naţionale, cu amendamentele anexate.

Comisia pentru cultură, arte, 
mijloace de informare în masă 

A M E N D A M E N T E  A D M I S E

la Propunerea legislativă pentru modificarea Legii nr. 16/1996 a Arhivelor Naţionale

Nr.

crt.
Text iniţial
Textul propus 

(autorul amendamentului)
Motivarea amendamentelor propuse

0
1
2
3

1. 
Lege pentru modificarea Legii nr. 16 din 1996 a Arhivelor Naţionale
Titlul Legii se modifică şi va avea următorul cuprins:

Lege pentru modificarea şi completarea Legii Arhivelor Naţionale nr. 16/1996

(Amendament propus de Comisie)
Din motive de tehnică legislativă.

2. 
___________________________


Se introduce art. I, care va avea următorul cuprins:

Art. I. – Legea nr. 16/1996 a Arhivelor Naţionale, publicată în Monitorul Oficial al României, Partea I, nr. 71 din 9 aprilie 1996, cu modificările şi completările ulterioare, se modifică şi se completează, după cum urmează: 

(Amendament propus de Comisie)
Din motive de tehnică legislativă.

3. 
1. Titlul legii se modifică în „Legea Arhivelor Publice“
Punctul 1 se elimină.

(Amendament propus de Comisie)
Din motive de tehnică legislativă.

4. 
2. Art. 3 se elimină, iar art. 4 devine art. 3.
Punctul 2 se elimină. 

(Amendament propus de Comisie)
Din motive de tehnică legislativă.

5. 
3. După fostul art.4 devenit art. 3 se introduce un nou articol 4 având următoarea formulare:

„Art. 4 (1) Documentele care fac parte din Fondul Arhivistic Naţional al României se păstrează în arhive publice, bisericeşti sau private.

(2) Arhivele publice şi cele bisericeşti au statutul de arhivă de utilitate publică.

(3) Arhivele private pot primi statut de arhivă de utilitate publică, dacă sunt organizate şi au accesibilitatea în conformitate cu prevederile prezentei legi.“
Punctul 3 devine punctul 1 şi va avea următorul cuprins:

1. După articolul 4 se introduce un articol nou, art. 41, care va avea următorul cuprins:

„Art. 41. – (1) Documentele care fac parte din Fondul Arhivistic Naţional al României se păstrează în arhive publice, private sau bisericeşti.

(2) Arhivele publice şi cele bisericeşti au statutul de arhivă de utilitate publică.

(3) Arhivele private pot primi statut de arhivă de utilitate publică, dacă sunt organizate şi au accesibilitatea în conformitate cu prevederile prezentei legi.“

(Amendament propus de Comisie)
Din motive de tehnică legislativă.

6. 
4. După articolul 4 nou se introduce un nou articol 41, având următoarea formulare:

„Art. 41 (1) Colectarea, preluarea şi conservarea documentelor în arhivele publice se realizează în interes public, atât pentru necesităţile gestionării şi justificării unor drepturi ale persoanelor fizice şi juridice, cât şi în interesul cercetării ştiinţifice.

(2) Toate documentele, cu excepţia acelora care conţin informaţii clasificate, sau care ar putea fi degradate, trebuie să fie accesibile publicului; în anumite situaţii, limitativ prevăzute de legi speciale, acest drept poate fi restrâns în sensul că accesul la documentele respective poate fi permis numai în scopul de cercetare istorică sau statistică ştiinţifică, cu respectarea prevederilor referitoare la protejarea datelor personale sau a informaţiilor clasificate. 

(3) Cercetarea arhivelor particulare care nu au statutul de arhivă de utilitate publică se poate realiza numai cu acordul proprietarului şi în condiţiile stabilite de acesta.“ 
Punctul 4 devine punctul 2 şi va avea următorul cuprins:

2. După articolul 41 se introduce un  articol nou 42, care va avea următorul cuprins:

„Art. 42. – (1) Colectarea, preluarea şi conservarea documentelor din Fondul Arhivistic Naţional al României se realizează în interes public, atât pentru necesităţile gestionării şi justificării unor drepturi ale persoanelor fizice sau juridice, cât şi în interesul cercetării ştiinţifice. 

(2) Toate documentele, cu excepţia acelora care conţin informaţii clasificate sau care ar putea fi degradate, trebuie să fie accesibile publicului; în anumite situaţii, limitativ prevăzute de legi speciale, acest drept poate fi restrâns în sensul că accesul la documentele respective poate fi permis numai în scopul de cercetare istorică sau statistică ştiinţifică, cu respectarea prevederilor referitoare la protejarea datelor personale sau a informaţiilor clasificate.”

(3) Cercetarea arhivelor particulare care nu au statutul de arhivă de utilitate publică se poate realiza numai cu acordul proprietarului şi în condiţiile stabilite de acesta.“ 

(Amendament propus de Comisie)
Pentru o mai mare precizie a textului.

7. 
5. După art. 4 se introduce un capitol 11 nou având următorul titlu: „Reţeaua Arhivelor Publice“.
Punctul 5 se elimină. 

(Amendament propus de Comisie)
Din motive de tehnică legislativă

8. 
6. Se introduce un art. 44 având următorul text: 

„Art. 42 Reţeaua Arhivelor Publice se compune din:

a. Arhiva Naţională;

b. Arhivele Judeţene; 

c. Arhiva Academiei Române;

d. arhivele universitare;

e. arhivele muzeelor naţionale şi judeţene; 

f. arhivele Ministerului Muncii şi Protecţiei Sociale;

g. Arhiva Centrală a Ministerului Apărării Naţionale;

h. Arhiva Centrală a Ministerului Afacerilor Externe;

i. Arhiva Centrală a Serviciului Român de Informaţii;

j. Arhiva Centrală a Serviciului de Informaţii Externe;

k. Arhiva Centrală a Serviciului de Protecţie şi Pază;

l. arhivele centrale ale altor organe cu atribuţii în domeniul siguranţei naţionale;

m arhivele sistemului judiciar;

n. Arhiva Naţională de Filme;

o. arhivele documentelor audio şi audiovizuale ale societăţilor publice de radiodifuziune respectiv televiziune;

p. alte arhive centrale specializate.
Punctul 6 se elimină. 

(Amendament propus de Comisie)
Pentru armonizare cu celelalte amendamente votate.

9. 
7. Se introduce un nou art. 43 având următoarea formulare:

„Art. 43 (1) Arhiva Naţională se organizează în subordinea Ministerului Culturii şi Cultelor.

(2) Arhivele Judeţene se organizează în subordinea Consiliilor Judeţene.

(3) Arhiva Academiei Române, Arhivele Universitare precum şi Arhivele Muzeelor se organizează în cadrul Academiei Române sau după caz în cadrul Universităţilor, respectiv a Muzeelor.

(4) Arhivele Centrale ale Ministerelor enumerate la art. 42 se organizează în subordinea Ministerelor respective.

(5) Arhivelor organelor cu atribuţii în domeniul siguranţei naţionale enumerate la art. 42 se organizează în cadrul organului respectiv.

(6) Arhiva Naţională de Filme se organizează în subordinea Consiliului Naţional al Cinematografiei.

(7) Arhivele documentelor audio şi audiovizuale ale societăţilor publice de radiodifuziune şi televiziune se organizează în cadrul societăţilor respective.

(8) Arhivele bisericeşti se organizează în subordinea episcopatelor cultelor legal recunoscute.

(9) Alte arhive specializate se organizează prin legi speciale.
Punctul 7 se elimină. 

(Amendament propus de Comisie)
Pentru a păstra actuala subordonare a Arhivelor Naţionale.

10. 
8. Titlul Capitolului II se modifică după cum urmează:

„Atribuţiile arhivelor publice“.
Punctul 8 se elimină. 

(Amendament propus de Comisie)
Pentru armonizare cu celelalte amendamente votate.

11. 
9. Sintagma „Arhivele Naţionale din art. 5 se înlocuieşte cu sintagma „Arhiva Naţională“
Punctul 9 se elimină. 

(Amendament propus de Comisie)
Pentru armonizare cu celelalte amendamente votate

12. 
10. Literele c), e) şi f) ale art. 5 se modifică după cum urmează:

- „c) preia de la creatorii şi deţinătorii de arhivă ale administraţiei publice centrale ale autorităţilor autonome ale societăţilor şi companiilor naţionale ale regiilor autonome naţionale documentele care fac parte din Fondul Arhivistic Naţional al României în condiţiile şi la termenele prevăzute în prezenta lege;“

- „e) asigură documentele pe care le deţin pe baza de microfilme, suport informatic şi alte forme de reproducere adecvate;“

- în textul literei f) sintagma „Arhivele Naţionale“ se va înlocui cu sintagma „Reţeaua Arhivelor Publice“.
Punctul 10 se elimină. 

(Amendament propus de Comisie)
Pentru armonizare cu celelalte amendamente votate.

13. 
11. Art. 5 se completează cu o literă f1) având următoarea formulare:

„f1) centralizează şi asigură publicitatea, inclusiv prin Internet, a listelor cuprinzând documentele de interes public, pe care le deţin arhivele din Reţeaua Arhivelor Publice, sistematizată pe arhive“
Punctul 11 se elimină. 

(Amendament propus de Comisie)


14. 
12. În art. 6 sintagma „Arhivele Naţionale“ se va înlocui cu sintagma „Arhiva Naţională“.
Punctul 12 se elimină. 

(Amendament propus de Comisie)


15. 
13. După art. 6 se introduce un art. 61 nou având următorul text:

„Art. 61 Arhivele Judeţene au următoarele atribuţii:

a) preiau de la creatorii şi deţinătorii de arhivă ale administraţiei publice ale autorităţilor autonome ale societăţilor şi companiilor naţionale ale regiilor autonome naţionale judeţene şi locale, precum şi de la organele desconcentrate ale ministerelor şi celorlalte autorităţi centrale documentele care fac parte din Fondul Arhivistic Naţional al României în condiţiile şi la termenele prevăzute în prezenta lege;

b) asigură evidenţa, inventarierea, selecţionarea, păstrarea şi folosirea documentelor pe care le deţin;

c) asigură documentele pe care le deţin pe baza de microfilme, suport informatic şi alte forme de reproducere adecvate;

d) asigură şi dezvoltă banca de date a arhivei judeţene respectiv şi sistemul propriu de informare şi documentare;

e) întocmesc, fac publice şi transmit către Arhiva Naţională lista cuprinzând documentele de interes publice pe care le deţin. 
Punctul 13 se elimină. 

(Amendament propus de Comisie)


16. 
14. După art. 61 se introduce un art. 62 având următoarea formulare:

„Art. 62 Arhivele organelor cu activitate în domeniul siguranţei naţionale au următoarele atribuţii:

a. asigură colectarea, centralizarea, evidenţa, inventarierea, selecţionarea documentelor deţinute, colectate, produse, primite sau preluate prin orice mod legal de organul în cadrul sau în subordinea căruia funcţionează;

b. Asigură documentele pe care le deţin pe baza de microfilme, suport informatic şi alte forme de reproducere adecvate;

c. asigură protecţia adecvată a documentelor care conţin informaţii clasificate, precum şi accesul liber la documentele care şi-au pierdut acest caracter sau accesul cercetătorilor la documentele deschise cercetării ştiinţifice;

d. întocmesc, fac publice şi transmit către Arhiva Naţională lista cuprinzând documentele de interes public pe care le deţin. 
Punctul 14 se elimină. 

(Amendament propus de Comisie)


17. 
15. După art. 62 se introduce un art. 63 nou având următoarea formulare: 

„Arhivele publice şi cele de utilitate publică, altele decât cele prevăzute la art. 6, 61 62 au următoarele atribuţii:

a. asigură colectarea, centralizarea, evidenţa, inventarierea, selecţionarea păstrarea şi folosirea documentelor deţinute, colectate, produse, primite, cumpărate sau preluate prin orice alt mod legal de autoritatea, instituţia sau societatea în cadrul sau în subordinea căruia funcţionează;

b. asigură documentele pe care le deţin pe bază de microfilme, pe suport informatic şi alte forme de reproducere adecvate;

c. asigură şi dezvoltă banca de date a arhivei respective şi sistemul propriu de informare şi documentare;

d. întocmesc, fac publice şi transmit către Arhiva Naţională lista cuprinzând documentele de interes publice pe care le deţin. 
Punctul 15 se elimină. 

(Amendament propus de Comisie)
Pentru armonizare cu celelalte amendamente votate

18. 
16. În art. 8, 8, 10, 11 şi 12 sintagma „Arhivele Naţionale“ se înlocuieşte cu sintagma „Arhiva Naţională“, iar sintagme „direcţiile judeţene ale Arhivelor Naţionale“ cu „arhivele judeţene“.
Punctul 16 se elimină. 

(Amendament propus de Comisie)
Pentru armonizare cu celelalte amendamente votate.

19. 
17. Preambulul art. 13 se reformulează după cum urmează:

„Persoanele juridice publice, persoanele juridice care au o activitate cu caracter public, asigură servicii publice sau sunt finanţate integral sau parţial din fonduri publice depun spre păstrare permanentă la Arhiva Naţională sau, după caz, arhivele judeţene“.
Punctul 17 devine punctul 3 şi va avea următorul cuprins:
3. Partea introductivă a art. 13 se modifică şi va avea următorul cuprins:

„Art. 13. – Creatorii sau deţinătorii de documente, persoanele juridice publice, persoanele juridice de drept privat care au o activitate cu caracter public, asigură servicii publice sau sunt finanţate integral sau parţial din fonduri publice depun spre păstrare permanentă la Arhivele Naţionale, după cum urmează:“

(Amendament propus de Comisie)
Pentru  o mai mare precizie a textului şi în acord cu celelalte amendamente votate.

20. 
18. Litera a) art. 13 se reformulează după cum urmează:

„a) documentele fotografice precum şi peliculele cinematografice, altele decât cele care sunt păstrate în arhive specializate, după 20 de ani de la crearea lor. “
Punctul 18 devine punctul 4 şi va avea următorul cuprins:

4. Litera a) a art. 13 se modifică şi va avea următorul cuprins:

„a) documentele fotografice precum şi peliculele cinematografice, altele decât cele care sunt păstrate în arhive specializate, după 20 de ani de la crearea lor.“

(Amendament propus de Comisie)
Pentru a completa textul legii în conformitate prevederi ale unor legi speciale.

21. 
19. În alin. (1) al art. 14 denumirile de „Arhivele Naţionale“, respectiv, „direcţiile judeţene ale Arhivelor Naţionale“ se vor înlocui cu denumirile de „Arhiva Naţională“, respectiv „arhivele judeţene“, iar textul aliniatului (2) se reformulează după cum urmează:

„Ministerul Apărării Naţionale, Ministerul Afacerilor Externe, Serviciul Român de Informaţii, Serviciul de Informaţii Externe, Serviciul de Protecţie şi Pază, alte organe cu atribuţii în domeniul siguranţei naţionale, Academia Română, universităţile, muzeele, precum şi cultele legal recunoscute îşi păstrează documentele proprii şi îşi organizează propriile arhive, sau de reţele arhive în condiţiile prezentei legi şi a regulamentelor proprii de organizare şi funcţionare.“ 
Punctul 19 devine punctul 5 şi va avea următorul cuprins:

5. Art. 14 se modifică şi va avea următorul cuprins:

„Art. 14. – (1) Creatorii şi deţinătorii de arhive pot deţine documente care fac parte din Fondul Arhivistic Naţional al României şi după expirarea termenului de depunere, dacă sunt necesare în desfăşurarea activităţii lor, pe baza aprobării directorului general al Arhivelor Naţionale, în cazul creatorilor  şi deţinătorilor la nivel central şi a directorilor direcţiilor judeţene ale Arhivelor Naţionale, pentru ceilalţi  creatori şi deţinători, în condiţiile respectării prezentei legi.

(2) „Ministerul Apărării Naţionale, Ministerul Afacerilor Externe, Serviciul Român de Informaţii, Serviciul de Informaţii Externe, Serviciul de Protecţie şi Pază, alte organe cu atribuţii în domeniul siguranţei naţionale, Academia Română, universităţile, muzeele, precum şi cultele legal recunoscute îşi păstrează documentele proprii şi îşi organizează propriile arhive, sau reţele de arhive în condiţiile prezentei legi şi a regulamentelor proprii de organizare şi funcţionare.“

(Amendament propus de Comisie)
Pentru lărgirea sferei deţinătorilor de documente care îşi pot organiza arhive proprii.

22. 
20. Aliniatul (1) al art. 15 se reformulează după cum urmează:

„Organizaţiile particulare şi persoanele fizice altele decât cele prevăzute la art. 13, care deţin documente din Fondul Arhivistic Naţional al României le pot păstra în arhive proprii, le pot depune la Arhiva Naţională, sau după caz, la arhivele judeţene sub forma de custodie sau donaţie scutite de taxe şi impozite sau le pot vinde.“
Punctul 20 devine punctul 6 şi va avea următorul cuprins:

6.  Articolul 15 se modifică şi va avea următorul cuprins:

„Art. 15. – (1) Persoanele juridice de drept privat şi persoanele fizice altele decât cele prevăzute la art. 13, care deţin documente din Fondul Arhivistic Naţional al României le pot păstra în arhive proprii, le pot depune la Arhivele Naţionale, sau după caz, la direcţiile judeţene ale Arhivelor Naţionale, sub forma de custodie sau donaţie scutită de taxe şi impozite, sau le pot vinde.

(2) Deţinătorul care doreşte să vândă documente care fac parte din Fondul Arhivistic Naţional al României este obligat să comunice aceasta Arhivelor Naţionale sau, după caz, direcţiilor judeţene ale Arhivelor Naţionale, care au prioritate la cumpărarea oricăror documente  care fac parte din Fondul Arhivistic Naţional al României şi care trebuie să se pronunţe în termen de 60 de zile de la data înregistrării comunicării.“

(Amendament propus de Comisie)
Din motive de tehnică legislativă.

23. 
21. În aliniatul (2) al art. 15 denumirile de „Arhivele Naţionale“, respectiv „direcţiile judeţene ale Arhivelor Naţionale“ se vor înlocui cu denumirile de „Arhiva Naţională“, respectiv „arhivele judeţene“.
Punctul 21 se elimină.

(Amendament propus de Comisie)
Pentru armonizare cu celelalte amendamente votate.

24. 
22. În art. 17 şi 18 denumirile de „Arhivele Naţionale“, respectiv „direcţiile judeţene ale Arhivelor Naţionale“ se vor înlocui cu denumirile de „Arhiva Naţională“, respectiv „arhivele judeţene“.
Punctul 22 se elimină.

(Amendament propus de Comisie)
Pentru armonizare cu celelalte amendamente votate.

25. 
23. Art. 19 se completează cu următorul text: „ori a căror retrocedare este prevăzută în prezenta lege sau alte legi speciale.“
Punctul 23 devine punctul 7 şi va avea următorul cuprins:

7. Articolul 19 se modifică şi va avea următorul cuprins: 

„Art. 19 – Documentele care fac parte din Fondul Arhivistic Naţional al României odată intrate, potrivit legii, în depozitele Arhivelor Naţionale şi/sau ale direcţiilor judeţene ale Arhivelor Naţionale, nu mai pot fi retrase din administrarea acestora, cu excepţia celor predate în custodie ori a celor a căror retrocedare este prevăzută în prezenta lege sau în alte legi speciale.“

(Amendament propus de Comisie)
Din motive de tehnică legislativă.

26. 
24. Ultima frază al art. 20 se reformulează după cum urmează: „Documentele de valoare deosebită, sau care sunt într-o stare necorespunzătoare de conservare nu se expun public, în original, ci sub forma de reproduceri. Inexistenţa reproducerii este vina deţinătorului şi nu poate fi invocat ca argument pentru împiedicarea cercetării. Dacă un document care nu poate fi cercetat decât în copie nu a fost reprodus, la solicitare se realizează reproducţia în cel mai scurt timp posibil indicându-se data când aceasta va fi disponibilă.“
Punctul 24  devine punctul 8 şi va avea următorul cuprins:
8. Alin. (3) al art. 20 se modifică şi va avea următorul cuprins:

„(3) Documentele de valoare deosebită, sau care sunt într-o stare necorespunzătoare de conservare nu se expun public, în original, ci sub forma de reproduceri.  Dacă un document care nu poate fi cercetat decât în copie nu a fost reprodus, la solicitare se realizează reproducerea în cel mai scurt timp posibil indicându-se data când aceasta va fi disponibilă.“

(Amendament propus de Comisie)
Din motive de tehnică legislativă.

27. 
25. Alin. (2) al art. 21 se reformulează după cum urmează: „Serviciile prestate de către arhivele publice ori cele de utilitate publică pentru rezolvarea solicitărilor persoanelor fizice sau juridice se efectuează, contra cost, în condiţiile prevăzute de lege şi regulamente proprii.“
Punctul 25 devine punctul 9 şi va avea următorul cuprins:

9. Alin. (2) al art. 21 se modifică şi va avea următorul cuprins:

„(2) Serviciile prestate de către arhivele publice ori cele de utilitate publică pentru rezolvarea solicitărilor persoanelor fizice sau juridice se efectuează, contra cost, în condiţiile prevăzute de lege şi regulamente proprii.“

(Amendament propus de Comisie)
Din motive de tehnică legislativă.

28. 
26. Art. 21 se completează cu un alineat nou (3) având următorul text: „Arhivele care au statut de arhivă de utilitate publică pot primi subvenţii pentru activitatea lor de la bugetul de stat sau bugetele locale.“
Punctul 26 se elimină.

(Amendament propus de Comisie)
Pentru armonizare cu celelalte amendamente votate.

29. 
27. Din aliniatul (1) l art. 22 se elimină textele de la literele c) şi d). 
Punctul 27 devine punctul 10 şi va avea următorul cuprins:

10. Literele c) şi d) ale alin. (2) al articolului 22 se abrogă. 

(Amendament propus de Comisie)
Din motive de tehnică legislativă.

30. 
28. Art. 22 se completează cu un nou aliniat având următorul text: „Documentele prevăzute la literele a) şi b) din anexa 6 pot fi consultate mai repede decât termenele prevăzute în anexa cu acordul persoanelor vizate sau fără acesta în interesul cercetării ştiinţifice asigurându-se imposibilitatea identificării persoanelor.“
Punctul 28 devine punctul 11 şi va avea următorul cuprins:

11. La Art. 22 se introduce un alineat nou, alin. (4), care va avea următorul cuprins: 
„(4) Documentele prevăzute la literele a) şi b) din anexa 6 pot fi consultate mai repede decât termenele prevăzute în anexă cu acordul persoanelor vizate sau, fără acesta, numai în interesul cercetării ştiinţifice asigurându-se imposibilitatea identificării persoanelor.“

(Amendament propus de Comisie)
Pentru a conferi mai multă claritate textului.

31. 
29. După art. 22 se introduce un art. 221 nou având următorul text: 

„(1) Refuzarea cercetării sau limitarea acestuia se poate face doar motivat.

(2) Decizia de refuzare sau limitare al cercetării poate fi atacat în faţa contenciosului administrativ.“
Punctul 29 devine punctul 12 şi va avea următorul cuprins:

12. După art. 22 se introduce un articol nou, art. 221, având următorul cuprins: 

„Art. 221. – (1) Refuzarea cercetării sau limitarea acesteia se poate face doar motivat.

(2) Decizia de refuzare sau de limitare a cercetării poate fi atacată în contencios administrativ.“

(Amendament propus de Comisie)
Din motive de tehnică legislativă şi pentru a conferi mai multă claritate textului.

32. 
30. Textul art. 24 se reformulează după cum urmează: „Formarea, atestarea şi perfecţionarea personalului de specialitate din reţeaua arhivelor publice, precum şi din arhivele celorlalte persoane creatoare şi deţinătoare de documente de arhivă se realizează prin Facultatea de arhivistică, Şcoala Naţională de Perfecţionare Arhivistică şi facultăţile sau secţiile de arhivistică ori istorie – arhivistică din cadrul universităţilor, ori colegiilor de stat, private, respectiv confesionale.“  
Punctul 30 devine punctul 13 şi va avea următorul cuprins:

13. Articolul 24 se modifică şi va avea următorul cuprins:

„Art. 24 – Formarea, atestarea şi perfecţionarea personalului de specialitate din reţeaua arhivelor publice, precum şi din arhivele celorlalte persoane creatoare şi deţinătoare de documente de arhivă se realizează prin Facultatea de Arhivistică, Şcoala Naţională de Perfecţionare Arhivistică şi facultăţile sau secţiile de arhivistică ori istorie – arhivistică din cadrul universităţilor, ori colegiilor de stat, private, respectiv confesionale. “  

(Amendament propus de Comisie)
Din motive de tehnică legislativă şi pentru a conferi mai multă claritate textului.

33. 
31. În aliniatul (2) al art. 23 sintagmele „Arhivelor Naţionale“, respectiv „direcţiilor judeţene ale Arhivelor Naţionale“ se vor înlocui cu sintagmele  „Arhivei Naţională“, respectiv „arhivelor judeţene“.
Punctul 31 se elimină.

(Amendament propus de Comisie)

Pentru armonizare cu celelalte amendamente votate.

34. 
32. Articolul 25 se reformulează după cum urmează:

„(1) Personalul de specialitate din cadrul reţelei arhivelor publice va fi dimensionat în funcţie de calitatea şi specificul materialului documentar aflat în administrare şi face parte din categoria funcţionarilor publici.

(2) În arhivele care deţin documente şi în limbile unor minorităţi naţionale se vor angaja persoane care cunosc limba respectivă şi au cunoştinţele necesare prelucrării şi cercetării acestor documente într-un procent corespunzător părţii de fond aparţinând acelei culturi.

(3) Dacă într-un fond documentele aparţinând culturii unei minorităţi naţionale depăşesc 30%, conducătorul arhivei sau locţiitorul acestuia trebuie să fie numit din rândul angajaţilor prevăzuţi la aliniatul precedent.“ 
Punctul 32 devine punctul 14 şi va avea următorul cuprins:

14. Articolul 25 se modifică şi va avea următorul cuprins:

„Art. 25. – (1) Personalul de specialitate din cadrul reţelei arhivelor publice va fi dimensionat în funcţie de calitatea şi specificul materialului documentar aflat în administrare şi face parte din categoria funcţionarilor publici.

(2) În arhivele care deţin documente şi în limbile unor minorităţi naţionale se vor angaja persoane care cunosc limba respectivă şi au cunoştinţele necesare prelucrării şi cercetării acestor documente într-un procent corespunzător părţii de fond aparţinând acelei culturi.

(3) Dacă într-un fond documentele aparţinând culturii unei minorităţi naţionale depăşesc 50%, conducătorul arhivei sau locţiitorul acestuia trebuie să fie numit din rândul angajaţilor prevăzuţi la alin. (2).“ 

(Amendament propus de Comisie)
Din motive de tehnică legislativă şi pentru a stabili un raport echitabil referitor la documentele aparţinând culturii unei minorităţi naţionale.

35. 
33. În art. 28 sintagma „Arhivelor Naţionale“ se înlocuieşte cu următorul text „Arhivei Naţionale sau arhivelor judeţene, după caz“.
Punctul 33 se elimină.

(Amendament propus de Comisie)
Pentru armonizare cu celelalte amendamente.

36. 
34. Art. 29 se completează cu o nouă literă „h“, având următorul text: „împiedicarea sau refuzul studierii documentelor din arhivele publice în alte situaţii decât cele prevăzute expres şi limitativ de lege“, iar în textul literei g) sintagmele „Arhivele Naţionale“ respectiv „direcţiile judeţene ale Arhivelor Naţionale“ se înlocuiesc cu sintagmele „Arhiva Naţională“ respectiv „arhivele judeţene“.
Punctul 34 devine punctul 15 şi va avea următorul cuprins:

15. La articolul 29, după litera h), se introduce o literă nouă, litera i), care va avea următorul cuprins:

„i) împiedicarea sau refuzul studierii documentelor din Arhivele Naţionale în alte situaţii decât cele prevăzute expres şi limitativ de lege.“ 

(Amendament propus de Comisie)
Din motive de tehnică legislativă.

37. 
35. În art. 31 sintagmele „Arhivelor Naţionale“ respectiv „direcţiilor judeţene ale Arhivelor Naţionale“ se înlocuiesc cu sintagmele „Arhivei Naţionale“ respectiv „arhivelor judeţene“.
Punctul 35 se elimină.

(Amendament propus de Comisie)
Pentru armonizare cu celelalte amendamente votate.

38. 
36. Articolul 34 se elimină.
Punctul 36 se elimină.

(Amendament propus de Comisie)
Pentru armonizare cu celelalte amendamente votate.

39. 
37. Se include un nou art. 34 având următorul text: „(1) Arhiva Naţională, respectiv arhivele judeţene, Arhiva Academiei Române, Arhivele ministerelor şi organelor prevăzute la art. 41 vor preda, la cerere, pe baza unui proces verbal de predare – primire documentele preluate în prin orice mod de la biserici, universităţi, muzee, persoane juridice existente sau comunităţile persoanelor aparţinând minorităţilor naţionale, pentru a-şi reînfiinţa arhivele proprii.

(2) Predarea documentelor prevăzute la aliniatul precedent se va face reeşalonat, cu condiţia ca proprietarul iniţial să poată garanta protejarea, conservarea acestora în condiţiile legii, respectiv accesibilitatea fondului în regim de arhivă de interes public.“ 
Punctul 37 devine punctul 16 şi va avea următorul cuprins:

16. După art.34  se introduce un nou articol 341 având următorul cuprins:
„Art.341. – (1) Arhivele Naţionale, respectiv direcţiile judeţene ale Arhivelor Naţionale, Arhiva Academiei Române, arhivele ministerelor şi organelor prevăzute la art. 41 vor preda, la cerere, pe baza unui proces verbal de predare – primire documentele preluate  prin orice mod de la biserici, universităţi, muzee, persoane juridice existente sau comunităţile persoanelor aparţinând minorităţilor naţionale, pentru a-şi reînfiinţa arhivele proprii.

(2) Predarea documentelor prevăzute la alin. (1) se va face eşalonat, cu condiţia ca proprietarul iniţial să poată garanta protejarea, conservarea acestora în condiţiile legii, respectiv accesibilitatea fondului în regim de arhivă de interes public.“

(Amendament propus de Comisie)
Pentru armonizare cu celelalte amendamente votate.

40. 
38. După art. 34 se include un art. 341 nou având următorul text:

„(1) Angajaţii Arhivelor Naţionale vor fi preluaţi integral de către Arhiva Naţională, respectiv arhivele judeţene, după caz, cu acelaşi grilă de salarizare şi sporuri.

(2) Fondurile din bugetul Ministerului de Interne destinate salarizării personalului Arhivelor Naţionale vor fi transferate Ministerului Culturii şi Cultelor, respectiv consiliilor judeţene cu acelaşi destinaţie.

(3) În bugetul de stat atât la capitolul destinat Ministerului Culturii şi Cultelor precum şi a transferurilor către bugetele judeţene se vor specifica sumele destinate funcţionării Arhivei Naţionale, respectiv arhivelor judeţene, care nu vor putea reprezenta un procent mai mic din PIB decât cel cheltui cu această destinaţie în anul 2002.“
Punctul 38 se elimină

(Amendament propus de Comisie)
Pentru armonizare cu celelalte amendamente votate.

41. 
39. După art. 341 se include un articol 342 având următorul text: „Ministerul de Interne va asigura, fără plată paza Arhive Naţionale şi arhivelor judeţene.“
Punctul 39 se elimină.

(Amendament propus de Comisie)
Pentru armonizare cu celelalte amendamente votate.

42. 
40. Art. 35 se reformulează după cum urmează: „Denumirile Direcţia Generală a Arhivelor Statului, Arhivele Statului, Arhivele Naţionale şi direcţiile judeţene ale Arhivelor Naţionale folosite în acte normative în vigoare, se înlocuiesc cu denumirile Arhiva Naţională sau, după caz, arhivele judeţene.“
Punctul 40 se elimină

(Amendament propus de Comisie)
Pentru armonizare cu celelalte amendamente votate.

43. 
41. Art. 36 se reformulează după cum urmează: „Dispoziţiile din prezenta lege, referitoare la arhivele judeţene se aplică în mod corespunzător şi Arhivei Municipiului Bucureşti.“
Punctul 41 se elimină.

(Amendament propus de Comisie)
Pentru armonizare cu celelalte amendamente votate.

44. 
42. Lista din anexa 6 se modifică după cum urmează:

a) documentele medicale, registrele de stare civilă, dosarele personale precum şi alte documente privind viaţa privată a unei persoane, după 30 de ani de la moartea acesteia;

b) documentele societăţilor comerciale cu capital privat, documentele fiscale, documentele notariale şi judiciare, după 40 de ani de la crearea lor;

c) documentele instrucţiei penale, cele ale procesului penal, documentele privind politica externă, precum şi cele referitoare la siguranţa naţională, după 50 de ani de la crearea lor.“
Punctul 42 devine punctul 17 şi va avea următorul conţinut:

17. Lista din anexa 6 se modifică şi va avea următorul cuprins:

a) documentele medicale, registrele de stare civilă, dosarele personale precum şi alte documente privind viaţa privată a unei persoane, după 30 de ani de la moartea acesteia;

b) documentele societăţilor comerciale cu capital privat, documentele fiscale, documentele notariale şi judiciare, după 40 de ani de la crearea lor;

c) documentele instrucţiei penale, cele ale procesului penal, documentele privind politica externă, precum şi cele referitoare la siguranţa naţională, după 50 de ani de la crearea lor.“

(Amendament propus de Comisie)
Din motive de tehnică legislativă.

45. 

Se introduce art. II, care va avea următorul cuprins:

Art. II. Legea nr.16/1996 a Arhivelor Naţionale, cu modificările şi completările ulterioare, inclusiv cele aduse prin prezenta lege, se republică în Monitorul Oficial al României, Partea I, dându-se textelor o nouă numerotare.

(Amendament propus de Comisie)
Din motive de tehnică legislativă.

